open-index/open-wikipedia-markdown huggingface dataset:
מיטשל פייגנבאום

**מיטשל ג'יי פייגנבאום** (באנגלית: **Mitchell Jay Feigenbaum**; 19 בדצמבר 1944 – 20 ביוני 2019) היה פיזיקאי מתמטי יהודי-אמריקאי, שמחקריו החלוציים בתורת הכאוס הובילו לגילוי קבועי פייגנבאום. חתן פרס וולף לפיזיקה לשנת 1986.

## ביוגרפיה
מיטשל פייגנבאום נולד בשנת 1944 בפילדלפיה, למשפחה של מהגרים יהודים מפולין ומאוקראינה. למד בתיכון בברוקלין, והמשיך בסיטי קולג' של ניו יורק. בשנת 1964 החל לימודי הנדסת חשמל במכון הטכנולוגי של מסצ'וסטס (MIT), אך שינה את מסלול לימודיו לפיזיקה, ובשנת 1970 קיבל תואר דוקטור, על עבודה שעסקה ביחס נפיצה.

בשנים 1970–1972 נמנה עם סגל אוניברסיטת קורנל, ובשנים 1972–1974 נמנה עם סגל וירג'יניה טק. עבר למעבדה הלאומית לוס אלמוס למחקר בנושא זרימה טורבולנטית. באמצעות מחשבון HP-65 גילה פייגנבאום שערכים של התפצלויות (ביפורקציות) הגורמות להכפלת התדירויות של מסלולים מתכנסים לגבול שערכו . הוא נתן הסבר מתמטי לתופעה זו, והראה שהתנהגות דומה, עם אותו קבוע, מתקיימת בקשת רחבה של פונקציות. גבול זה הוא הראשון בקבועי פייגנבאום. תגלית זו הייתה תחילת פיתוחה של תורת הכאוס. בשנת 1978 פרסם מאמר חשוב נוסף, "אוניברסליות כמותית במחלקה של טרנספורמציות לא-ליניאריות".

משנת 1986 ועד לפטירתו היה פרופסור באוניברסיטת רוקפלר.

בשנת 1986 הוענק לו (יחד עם אלברט ליבכאבר) פרס וולף, "על מחקריו העיוניים החלוציים, החושפים תכונות אוניברסליות של מערכות לא-ליניאריות, והמאפשרות חקירה שיטתית של תופעות תוהו."

תרומה נוספת שלו היא פיתוח תוכנה המשתמשת בשיטות פרקטליות לקרטוגרפיה, עבור חברת המפות "המונד" . בשנת 1996 נמנה עם מייסדי חברת Numerix , שפיתחה תוכנה פיננסית.

## לקריאה נוספת
* ג'יימס גליק, **כאוס**, ספרית מעריב, 1991

## קישורים חיצוניים


* Feigenbaum, Mitchell J., The Rockefeller University


## הערות שוליים

קטגוריה:פיזיקאים אמריקאים
קטגוריה:פיזיקאים יהודים
קטגוריה:יהודים אמריקאים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת קורנל
קטגוריה:סגל אוניברסיטת רוקפלר
קטגוריה:זוכי פרס וולף לפיזיקה
קטגוריה:עמיתי מקארתור
קטגוריה:אמריקאים שנולדו ב-1944
קטגוריה:אמריקאים שנפטרו ב-2019
קטגוריה:זוכי פרס דיקסון במדעים
עכשיו עכשיו

**עכשיו עכשיו** הוא סינגל שהוקלט על ידי הצמד המוזיקלי הישראלי אילן ואילנית. את השיר הוציאה לאור בשנת 1970 חברת התקליטים הד ארצי, והוא נכלל כרצועה הראשונה באלבום האולפן הרביעי של הצמד "אילן ואילנית".

## על השיר
השיר נכתב על ידי אהוד מנור והולחן על ידי נורית הירש. ב-7 בספטמבר 1970 נכנס למצעד הפזמונים השבועי של "קול ישראל" במקום התשיעי. שבוע לאחר מכן ב-14 בספטמבר עלה למקום השמיני – המיקום הגבוה ביותר בו דורג. ב-26 באוקטובר, לאחר חמישה שבועות צעידה רצופה, יצא מהמצעד.

## מיקומי שיא

## קישורים חיצוניים

## הערות שוליים

קטגוריה:שירי אילן ואילנית
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי נורית הירש
קטגוריה:סינגלים בהוצאת הד ארצי
קרחון הרמס

**קרחון הרמס** (באנגלית: **Hermes Glacier**) הוא קרחון באזור חוף פאלייר, בדרום ארץ גרהאם, בחצי האי האנטארקטי שבאנטארקטיקה.

אורכו של הקרחון 15 קילומטרים.

קרחון הרמס זורם לכיוון מערב, ונשפך אל קרחון ויירהאוזר.

## היסטוריה
### גילוי ומיפוי הקרחון

קרחון הרמס התגלה בינואר 1960, על ידי אנשי סקר שטחי חסות איי פוקלנד אשר במשך מספר ניסיונות כושלים ניסו למצוא דרך לצאת מההרים המצויים ממזרח לקרחון אירנשו.

לאחר שהתגלה הקרחון, התברר שהוא שימש "דרך" יציאה מהאזור בו היו אנשי הסקר.

### מקור השם

שמו של קרחון הרמס ניתן לו על ידי הוועדה המייעצת לשמות אנטארקטיים של בריטניה.

בשל העובדה שהקרחון שימש דרך יציאה מההרים, הקרחון נקרא על שם הרמס - אל הדרכים במיתולוגיה היוונית.

הרמס
משרד ההגנה (מקדוניה הצפונית)

**משרד ההגנה** (במקדונית: **Министер за одбрана**) הוא משרד בממשלת מקדוניה הצפונית, האחראי על יישום מדיניות הביטחון של מקדוניה הצפונית. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של מקדוניה הצפונית, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש המטה הכללי מדווח ישירות לשר.

משרד ההגנה הוקם עם הכרזת העצמאות של מקדוניה הצפונית מיוגוסלביה ב-1991. סלביאנקה פטרובסקה מכהנת כשרת ההגנה מאז 17 בינואר 2022.

## קישורים חיצוניים
* 

קטגוריה:מקדוניה הצפונית: צבא וביטחון
קטגוריה:משרדי ביטחון
קטגוריה:מקדוניה הצפונית: פוליטיקה
האיחוד הברזילאי

**האיחוד הברזילאי** (בפורטוגזית: **União Brasil**) היא מפלגה פוליטית ליברלית-שמרנית בברזיל. המפלגה נוסדה ב-6 באוקטובר 2021 ממיזוג בין הדמוקרטים  למפלגה הסוציאל-ליברלית. היא המפלגה הגדולה ביותר בברזיל.

המפלגה מפוצלת בדרך כלל בהתנגדות לז'איר בולסונארו ולרוב היא מתנגדת למדיניותו של לואיז אינסיו דה סילבה.

בשנת 2022 דווח כי המפלגה מנהלת מגעים עם הפרוגרסיסטים  ליצירת הגוש הגדול ביותר בקונגרס, והקמת מפלגה שיכולה להכתיב את המדיניות הנשיאותית. המפלגה יצרה בריתות עם המפלגה הליברלית  של בולסונארו, כמו בבחירות למשרת מושל צ'ארה ב-2022 , ועם מפלגת הפועלים, כמו עם פרננדו חדד בבחירות למשרת מושל סאו פאולו ב-2022 .

## היסטוריה
בשנת 2017 נחקק תיקון חוקתי 97, שקבע סעיף לפיו למפלגות הפוליטיות הברזילאיות יש גישה חופשית לרדיו ולטלוויזיה בקמפיינים בחירות, כמו גם לקרנות פדרליות. כמו כן, התיקון אסר על הקמת קואליציות פוליטיות להתמודדות בבחירות. מטרת התיקון הייתה לצמצם את מספר המפלגות הפוליטיות בברזיל.

בהתחייבות לניסיונה למנות מועמד לנשיאות בבחירות הכלליות בברזיל 2022, המפלגה מינתה את סוראיה תרוניקה , עורך דין וסנאטור ממאטו גראסו דו סול, כמועמד לנשיאות שלהם ואת מרקוס סינטרה , כלכלן וסגן פדרלי של סאו פאולו, בתור מועמד לסגן נשיא.

## אידאולוגיה
כמו קודמיו, איחוד ברזיל ממוקם בימין בספקטרום הפוליטי. מדען המדינה ויניציוס ויירה מתאר את המיזוג כגרסה ברזילאית של מפלגות ליברליות, כשהיא מתמקדת בניצול של ציבור הבוחרים הימני שהתאכזב מהנשיא ז'איר בולסונארו. סגן נשיא PSL, ג'וניור בוצלה, הציב את המפלגה החדשה כחלק מהקוטב הדמוקרטי וששואף להימנע מקיטוב פוליטי בין לואיז אינסיו דה סילבה וז'איר בולסונארו, וקבע שתומכי בולסונארו הרדיקליים יצטרכו לעזוב את המפלגה.
* ערכה של הדמוקרטיה כמערכת פוליטית המבוססת על סובלנות, ריבוי, כבוד ודיאלוג.
* ערכה של המדינה כערובה לזכויות החברתיות הבסיסיות של האוכלוסייה.
* ערך החירות כתנאי לחיפוש הגשמה פרטנית.
* ערך המשפחה כעמוד התווך של האדם ובסיס החברה.

## קישורים חיצוניים

* 

## הערות שוליים

קטגוריה:ברזיל: מפלגות שמרניות
בן אדמה

**בן אדמה** הוא פיוט מאת רבי יהודה הלוי או רבי אברהם אבן עזרא. הפיוט עוסק בשנותיו של האדם, ומסקנתו היא שעל האדם לזכור את אחריתו כבר בשנותיו המוקדמות, וחשיבתו תהיה בשכר שנועד לו בעולם הבא. הרעיון רמוז כבר בתחילת השיר "בֶּן אֲדָמָה יִזְכֹּר בְּמוֹלַדְתּוֹ, כִּי לְעֵת קֵץ יָשׁוּב לְיוֹלַדְתּוֹ", והוא נאמר שוב בסיומו "אַשְׁרֵי אִישׁ נֶחְשָׁב כְּגֵר תּוֹשָׁב, אֵין בְּלִבּוֹ רַעְיוֹן וְלֹא מַחְשָׁב, רַק בְּאַחְרִית נַפְשׁוֹ וּמַשְׂכֻּרְתּוֹ". 
גם מילותיו הראשונות של השיר, בהן מכונה האדם "בן אדמה" באו לשם דגש זה, האדם בא מן האדמה ואליה ישוב, כדברי הפסוק ב: 

רעיון זה מצוי בדבריו של עקביא בן מהללאל בפרקי אבות:

רבנו יונה מפרש באופן דומה את ה המונה את שנות האדם, ככל ששנותיו מתאחרות מצופה ממנו יותר להבין את תכלית חייו
.

הפיוט מושר בקהילות רבות בליל יום הכיפורים, וזכה למספר לחנים. בחלק מהקהילות משמש הבית הראשון כרפרן, והוא מושר לאחר כל בית, וכך העיד רבי שמואל די אוזידא.

השיר מצוטט בספרו של הרב חיים סבתו, כעפעפי שחר. הרב מאיר מאזוז כתב בצוואתו שאחד הפיוטים שישירו בהלווייתו יהיה הפיוט "בן אדמה".

## ראו גם
* לא לעולם חוסן
* משנת עקביא בן מהללאל

## קישורים חיצוניים
* הפיוט בן אדמה באתר הפיוט והתפילה של הספרייה הלאומית
* בן אדמה, בלחן מנשה אליאס, בביצוע משה חבושה, באתר יוטיוב
* "בן אדמה", בלחן שם-טוב לוי (על פי לחן עממי מרוקאי), בביצוע אנסמבל שם-טוב לוי, באתר יוטיוב
* בן אדמה בנוסח יהודי מרוקו מפי ר' שמואל דנינו, באתר יוטיוב

## הערות שוליים

קטגוריה:שירי יהודה הלוי
קטגוריה:פיוטי יום הכיפורים
קטגוריה:חיים לאחר המוות
קטגוריה:שירי רבי אברהם אבן עזרא
קטגוריה:שירים שהולחנו על ידי שם טוב לוי
חנניה יום טוב ליפא דייטש

הרב **חנניה יום־טוב ליפא דייטש** (כונה גם **חי"ל דייטש**; תרס"ח, 1908 – א' בחשוון תשנ"א, 1990) היה אדמו"ר ואב"ד העלמעץ, מומחה ופוסק נודע למקוואות, מחבר ספרֵי 'טהרת יום טוב'.

## ביוגרפיה
ממוזער|תמונתו בצעירותו
חנניה יום טוב ליפא נולד בשנת תרס"ח לרב שמואל אהרן דייטש שהיה מו"ץ ושוחט בקרסטיר ובמישקולץ, ולרחל מלכה.
בגיל צעיר נסמך לרבנות על ידי רבי דוד דב בעריש מייזליש רבה של אוהעל, רבי מרדכי יהודה ליב וינקלר רבה של מאד, ורבי שאול בראך אב"ד נייטרא.

בשנת תרצ"ג נשא את בתו של רבי יוסף אבלעס אב"ד שלה שבסלובקיה, בשנת תרצ"ז מונה לדומ"ץ בדובשינה, עם פרוץ מלחמת העולם השנייה התחבא בדובשינה במשך כחצי שנה ולאחר מכן ברח ליערות סלובקיה שם נשאר עד סוף המלחמה.

בשנת תש"ה התקבל לרבה של קיראלי־העלמעץ , שם כיהן עד שנת תש"ח, כרבה של העיר פעל לחיזוק הקהילה, ייסוד שיעורי תורה והפצת ידע בסיסי ביהדות בין שורדי השואה שבעיר.

בשנת תש"ט היגר לארצות הברית ובהוראת רבי יואל טייטלבוים התיישב בקליבלנד, שם התקבל לרבה של קהילת 'בני אמונים', הוא ייסד שם תלמוד תורה ובית כנסת חסידיים ותיקן את מקווה הטהרה בעיר. בשנת תשכ"ב עבר לוויליאמסבורג ונעשה חבר בוועד הפועל הארצי של התאחדות הרבנים.

בשנת תשל"ט הקים בירושלים כולל אברכים ללימוד משניות סדר טהרות.

בקיץ תש"נ חלה, ונפטר בליל שבת פרשת נח, א' בחשוון תשנ"א.

חתנו הרב אהרן ישעיה פעקטע מילא את מקומו כאב"ד העלמעץ. בנו הוא הרב יעקב פעקטע, אב"ד העלמעץ הנוכחי.

## ספרֵי טהרת יום טוב
[ממוזער|שער הספר 'טהרת יום טוב', חלק ראשון. נדפס ב[ה'תש"ח.]]
הרב דייטש חיבר סדרת ספרים בשם טהרת יום טוב הכוללת ארבעים כרכים, עשרים כרכים ראשונים שו"ת בענייני טהרה, מתוכם העשרה הראשונים על ספר יסוד יוסף שכתב רבי יוסף מפוזנא, והעשרה הנוספים על שולחן ערוך יורה דעה, ועשרים כרכים נוספים על משניות סדר טהרות.

## פעילותו
הרב דייטש התמחה במקוואות, וכבר מצעירותו החל להוציא ספרים בדיני טהרה, עם בואו לאמריקה נסע מעיר לעיר ועורר על חשיבות הטהרה, הרב דייטש יזם את הקמתם של מקוואות רבים ושיפר מקוואות שנסמכו על קוּלוֹת הלכתיות דחוּקות, לצורך כך נדד הרב דייטש ברחבי העולם והגיע אף לקהילות קטנות כדי לבנות בהן מקווה טהרה, לאחר פטירתו הוערך מספר המקוואות שבנה בלמעלה מחמש מאות מקוואות.
## קישורים חיצוניים
* 
* 
* 

## הערות שוליים

קטגוריה:מהגרים מהונגריה לארצות הברית
קטגוריה:פרשני המשנה
קטגוריה:אדמו"רים אמריקאים
קטגוריה:רבנים צ'כים
קטגוריה:רבנים סלובקים
קטגוריה:קליבלנד: רבנים
קטגוריה:אמריקאים שנולדו ב-1908
קטגוריה:אמריקאים שנפטרו ב-1990
J1407b

**J1407b** המכונה גם כ-"**Super Saturn**" (בעברית: "**סופר שבתאי"** או **"שבתאי על"**) הוא כוכב לכת חוץ-שמשי. נקרא על שמו של כוכב הלכת שבתאי, כיוון שמזכיר הוא את שבתאי בצבעו ובטבעותיו. אך עם זאת מכיל 30 טבעות לעומת 7 של שבתאי, ובנוסף טבעותיו גדולות פי 200 משל שבתאי, מה שמעניק לו את הכינוי "סופר" ("Super").

## מאפיינים
[220px|ממוזער|ימין|ה-J1407b מהתוכנה [סלסטיה.]]
מרחקו של J1407b מכדור הארץ הוא כ-434 שנות אור, ומסתו היא כ-90% ממסתו של כוכב האם שלו. הכוכב נחשב לכוכב צעיר, גילו המעורך הוא כ-16 מיליון שנה. לכוכב יש עוצמה של כ-12.3 ודרוש טלסקופ בשביל לראותו.

שמו של הכוכב מגיע מהתוכנית (Wide Angle Search for Planets) SuperWASP ומהקואורדינטות של הכוכב. הכוכב משתנה בשל כוכב הלכת (כוכב האם J1407) אשר סובב סביבו, ולכן קיבל את כינוי הכוכב המשתנה V1400 Centauri.

## היסטוריה
220px|ממוזער|כוכב לכת חוץ-שמשי J1407b בסלסטיה 
בשנת 2007, נצפה הכוכב J1407 (כוכב האם) מוקף על ידי לפחות גוף מרכזי אחד שמזיז אותו ממקומו, J1407b, הכוכב נחשב לכוכב גז ענק, או לננס חום, עם מערכת טבעות עצומה. תצפיות שלאחר מכן לא איתרו בהצלחה את J1407b, מה שמצביע על כך שהוא נמצא במסלול אקסצנטרי מאוד סביב הכוכב.

בשנת 2021, התגלה שכוכב האם משתנה מאוד, עם מחזור פעילות מגנטית של כ-5.4 שנים, לא זוהו עוד עדויות לגבי כוכבי לכת נוספים במערכת.

## קישורים חיצוניים

* 

## הערות שוליים

קטגוריה:כוכבי לכת חוץ-שמשיים
לונה 16

**לונה 16** הייתה גשושית לחקר הירח ששוגרה על ידי ברית המועצות כחלק מתוכנית לונה. הגשושית שוגרה ב-12 בספטמבר 1970, נחתה על הירח ב-20 בספטמבר וחזרה לכדור הארץ ב-24 בספטמבר. בקפסולה שחזרה לכדור הארץ היו דגימות מקרקעית הירח.

## מהלך המשימה
הגשושית כללה יחידת נחיתה על הירח, טיל ירח-כדור הארץ וקפסולת חזרה. הגשושית נבנתה במשרד לאבוצ'קין.

השיגור המוצלח בעזרת משגר פרוטון K בוצע ב-12 בספטמבר. ב-17 בספטמבר הגיעה הגשושית למסלול סביב הירח וביצעה הקפות במשך 3 ימים. ב-20 בספטמבר בוצעה נחיתה רכה באזור ים הפוריות כ-1.5 ק"מ מהמקום המתוכנן. לאחר הנחיתה בוצעה לקיחת דוגמה מהקרקע של הירח שהועברה לקפסולת חזרה. ב-21 בספטמבר בוצע שיגור מהירח. מסת הטיל עם קפסולת חזרה היה 512 ק"ג. ב-24 בספטמבר קפסולת החזרה התנתקה מהטיל. היא הייתה במשקל 35 ק"ג וכללה ציוד שידור, אנטנות ומצנח. הקפסולה התגלתה עוד לפני הנחיתה ולכן היה ניתן לצלם את הנחיתה. על הקפסולה היו 100 גרם של חומר מהירח. זה היה הפעם הראשונה שגשושית לא מאוישת החזירה חומר מהירח.

חלק קטן מהחומר הועבר לידי נינה קורוליובה, אשתו של סרגיי קורוליוב לאור הוקרה לתרומתו לקידום חקר החלל. כ-0.5 גרם הועברו למדענים בריטים.

ניתוח דגימות הקרקע נתן תוצאות דומות מאוד לנתוני קרקע שהובאו על ידי אפולו 12.

## קישורים חיצוניים

* תיאור הגשושית
* [נתונים מאתר [נאס"א]]
* תיאור המשימה 

## הערות שוליים

קטגוריה:תוכנית לונה
קטגוריה:גשושיות סובייטיות
קטגוריה:1970 בברית המועצות
הבחירות לנשיאות צרפת

**ה[[בחירות]] ל[[נשיא]]ות [[צרפת]]** קובעות מי יכהן כנשיא צרפת וכנסיך-שותף של אנדורה.

כיום, הבחירות מתקיימות אחת לחמש שנים (בעבר שבע), ומתקיימות תמיד ביום ראשון. מאז 1965 הנשיא נבחר בהצבעה עממית ישירה.

## היסטוריה
### הרפובליקה השנייה
מערכת בחירות אחת בלבד התרחשה בצרפת במהלך הממשלה הידועה בשם הרפובליקה הצרפתית השנייה (1848–1851). הבחירות  נערכו בשנת 1848. הנשיא נבחר בהצבעה עממית ישירה.

### הרפובליקה השלישית
15 מערכות בחירות לנשיאות צרפת התרחשו במהלך תקופת הרפובליקה הצרפתית השלישית (1870–1940).

על פי חוקת צרפת מ-1875, הנשיא נבחר ברוב מוחלט של הקולות על ידי שני בתי הפרלמנט שהתאספו באספה הלאומית.

### הרפובליקה הרביעית
שתי מערכות בחירות נערכו בצרפת במהלך הרפובליקה הצרפתית הרביעית (1946–1958). הן נערכו ב-1947 וב-1953.

הנשיא נבחר על ידי הקונגרס של הפרלמנט הצרפתי, ישיבה משותפת של שני בתי הפרלמנט הצרפתי (האספה הלאומית ומועצת הרפובליקה).

### הרפובליקה החמישית
בצרפת התקיימו 12 מערכות בחירות לנשיאות מאז הקמת הרפובליקה הצרפתית החמישית ב-1958.

במקור הנשיא נבחר על ידי אספת בחירות שכללה את חברי הפרלמנט, המועצות הכלליות והאספות של השטחים שמעבר לים, וכן את הנציגים הנבחרים של המועצות העירוניות. אספת בחירות זו כללה כ-80,000 חברי מועצת מחוז וערים (שנבחרו באופן מקומי).

בעקבות הרפורמה החוקתית בנובמבר 1962 (החוקה מ-6 בנובמבר), שקודמה על ידי הנשיא דה גול, הנשיא נבחר ישירות על ידי תושבי צרפת בשני סיבובים.

עד למשאל העם החוקתי ב-24 בספטמבר 2000, הנשיא נבחר לכהונה של שבע שנים מאז 1958. עם הצלחת משאל העם, הכהונה צומצמה לחמש שנים. לכן כשהמנצח בבחירות 2002, ז'אק שיראק, נכנס לתפקידו כנשיא, הבחירות הבאות נקבעו ל-2007 ולא ל-2009.

נכון לעכשיו, נשיא הרפובליקה הצרפתית נבחר לתקופת כהונה של חמש שנים בבחירות של שני סיבובים לפי סעיף 7 לחוקה: אם אף מועמד לא יזכה ברוב מוחלט (50%, כולל פתקים לבנים וקולות לא-כשרים) של הקולות בסיבוב הראשון, הסיבוב השני יתקיים כעבור שבועיים בין שני המועמדים שקיבלו את מרב הקולות. החל מ-2022, כל מערכת בחירות תעבור לסיבוב שני, גם אם אחד המועמדים קיבל יותר ממחצית הקולות.

הבחירות האחרונות התקיימו ב-2022, כאשר הסיבוב הראשון נערך ב-10 באפריל והסיבוב השני ב-24 באפריל.

## ראו גם
* נשיא צרפת
* הנסיכים-שותפים של אנדורה

## קישורים חיצוניים

## הערות שוליים

*
קטגוריה:צרפת: פוליטיקה
קטגוריה:צרפת: בחירות
פול וייץ

**פול וייץ** (באנגלית: **Paul Joseph Weitz**;25 ביולי 1933, אירי- 22 באוקטובר 2017, פלגסטף) היה אסטרונאוט אמריקני אשר לקח חלק בתוכניות חלל כגון תוכנית אפולו ובסקיילאב.

## קורות חיים
פול וייץ נולד באירי שבפנסילבניה וגדל בעירו. בשנת 1954 הוא סיים לימודי הנדסת אווירונאוטיקה באוניברסיטת המדינה של פנסילבניה. לאחר סיום הלימודים הוא התגייס לצי ארצות הברית. הוא סיים קורס טיס בשנת 1956 ושירת ביחידות שונות של הצי. במהלך מלחמת וייטנאם הוא ביצע מספר טיסות מבצעיות. בסך הכול הוא ביצע כ-6,400 שעות טיס במטוסי סילון. בשנת 1964 הוא סיים לימודי תואר שני.

## שירות בנאס"א
וייץ נבחר ליחידת אסטרונאוטים בספטמבר 1966. הטיסה הראשונה שלו לחלל הייתה בסקיילאב 2 כטייס. הטיסה נמשכה 28 יממות, שיא לאותה תקופה. במהלך הטיסה וייץ ביצע פעילות חוץ רכבית. וייץ היה מתוכנן לחזור לחלל במסגרת "אפולו 20" אך השיגור בוטל. בשנת 1976 וייץ עזב את נאס"א.

לאחר מספר שנים וייץ חזר לנאס"א ומונה למפקד צוות STS-6 ששוגרה לחלל בשנת 1983. הטיסה נמשכה 120 שעות.

בהמשך וייץ מונה לסגן מנהל של מרכז החלל ג'ונסון וכיהן בתפקיד עד לשנת 1994.

פול וייץ היה נשוי ולזוג נולדו שני ילדים. לאחר הפרישה הם התגוררו באריזונה בה הוא נפטר בגיל 85.

## קישורים חיצוניים

* 
* ביוגרפיה
* 
* 

קטגוריה:הלכי חלל אמריקאים
קטגוריה:אסטרונאוטים אמריקאים
קטגוריה:מהנדסי אווירונאוטיקה אמריקאים
קטגוריה:טייסי צי ארצות הברית
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת המדינה של פנסילבניה
קטגוריה:אנשי הכוחות המזוינים של ארצות הברית במלחמת וייטנאם
קטגוריה:עובדי נאס"א
קטגוריה:מעוטרי מדליית האוויר
קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים חברי הבונים החופשיים
קטגוריה:אמריקאים שנולדו ב-1933
קטגוריה:אמריקאים שנפטרו ב-2017
In Too Deep (שיר של סם 41)

"**In Too Deep**" ("**יותר מדי בפנים**") הוא שיר של להקת הרוק הקנדית סם 41. זוהי הרצועה השביעית באלבום האולפן הראשון שלהם *[[All Killer, No Filler|All Killer No Filler]]* (2001), והיא יצאה לאור כסינגל בספטמבר 2001.

## היסטוריה
לפי בן קוק, החבר במספר להקות קנדיות מהתקופה, השיר היה במקור שיר רגאיי, שאמור היה לצאת על ידי להקת Treble Charger יחד עם הראפר סנואו.

כתיבת השיר התרחשה כאשר דריק ויבלי, סולן סם 41, בעודו בן 18, היה בדרך לבלות יחד עם גיטריסט הלהקה דייב בקש. בקש איחר לפגישה עם ויבלי, והוא התחיל לאלתר עם הגיטרה שלו. תוך כמה דקות ויבלי כתב את רוב חלקי השיר. הוא הקליט את הגרסה הראשונית במכשיר ההקלטה הקטן שלו עד שבקש הגיע, ולאחר מכן שכח מהשיר. לאחר כמה חודשים ויבלי החליט לעבוד שוב על השיר וסיים את כתיבתו והלחנתו.

לפי ויבלי מילות השיר התבססו על מערכת יחסים שעבר בכיתה י', ושגרמה לו לא לרצות יותר מערכות יחסים באותה התקופה.

## וידאו קליפ
הוידאו קליפ לשיר בוים על ידי מארק קלספלד והוקרן בבכורה בספטמבר 2001. הקליפה מהווה פרודיה לסצנת תחרות הקפיצה למים מהסרט "בחזרה לבית הספר" של רודני דיינג'רפילד. בקליפ חברי סם 41 מתמודדים מול צוות קפיצה למים מקצועי, המתוארים בקליפ כ"ג'וקים" סטריאוטיפיים. כל חבר להקה קופץ בתורו למים בצורה קומית ומקבל עליה ניקוד נמוך ולאחר מכן קופץ אחד מהצוות השני ומקבל על הקפיצה ניקוד גבוה. לאחר שהגיטריסט דייב בקש קופץ למים, הוא יוצא מהם ומנגן סולו גיטרה. לאחר כל קפיצה, הסרטון עובר להראות למשך מספר שניות את הלהקה מנגנת בבריכה ריקה ומוקפת במעריצים. בקפיצה האחרונה, המתופף סטיב ג'וץ' מבצע קפיצה דרמטית קומית בדומה לקפיצה שעשתה דמותו של דנג'רפילד ב"בחזרה לבית הספר" (קפיצה המכונה 'טריפל לינדי' בסרט) בה הוא קופץ מכל קרש קפיצה ונוחת בצורה מושלמת המים. ג'וץ' זוכה בציונים כמעט מושלמים מהשופטים, הלהקה מנצחת בתחרות והשופטים וחלק מהקהל קופצים לבריכה וחוגגים.

סצנות הצלילה צולמו במועדון לספורטי מים "Industry Hills Aquatic Club" אשר נהרס מאז בעיר התעשייה, קליפורניה. סצנות הבריכה צולמו ב"קאדילאק ג'אקס" וב"מוטל הוורוד" בסאן ואלי, קליפורניה.

## רשימת הוצאות לאור
**סינגל**
# In Too Deep (3:27)
# Fat Lip (לייב) (2:55)
# All She's Got (לייב) (3:02)
# It's What We're All About (לייב) (2:47)
# Liam's awful rendition (3:23)

**[[תקליטור]] קדימון לרדיו**

# In Too Deep (3:27)
# Fat Lip (2:58)

## הוצאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים בהוצאת איילנד רקורדס
קטגוריה:סינגלים בהוצאת מרקורי רקורדס
משרד ההגנה (גאורגיה)

**משרד ההגנה** (בגאורגית: **საქართველოს თავდაცვის სამინისტრო**) הוא משרד בממשלה הגאורגית, האחראי על יישום מדיניות הביטחון של גאורגיה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של גאורגיה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש כוחות ההגנה (מקביל לרמטכ"ל) מדווח ישירות לשר.

משרד ההגנה הוקם עם הכרזת העצמאות של גאורגיה מברית המועצות ב-1991. חואנשר בורצ'ולדזה  מכהן כשר ההגנה מאז 22 בפברואר 2021.

## קישורים חיצוניים

* 

קטגוריה:גאורגיה: צבא וביטחון
קטגוריה:משרדי ביטחון
קטגוריה:גאורגיה: פוליטיקה
התנועה הפטריוטית לשמירה ושיקום

**התנועה הפטריוטית לשמירה ושיקום** (בצרפתית: **Mouvement Patriotique pour la Sauvegarde et la Restauration, MPSR**) היא החונטה הצבאית השלטת של בורקינה פאסו מאז ינואר 2022.

## ההפיכה בבורקינה פאסו (ינואר 2022)
ב-24 בינואר 2022 התקיימה בהנהגת התנועה הפטריוטית לשמירה ושיקום ההפיכה בבורקינה פאסו (ינואר 2022) . היא הובלה על ידי פול-אנרי סנדאוגו דמיבה שהדיח ועצר את הנשיא רוק מארק כריסטיאן קאבורה וראש הממשלה לאסינה זרבו .

## ההפיכה בבורקינה פאסו (ספטמבר 2022)
פול-אנרי סנדאוגו דמיבה הודח על ידי החונטה במהלך ההפיכה בבורקינה פאסו (ספטמבר 2022)  בשל חוסר יכולתו להתמודד עם ההתקוממות האיסלאמיסטית בבורקינה פאסו ההולכת ומחריפה. במקומו, קפטן איברהים טראורה מונה למנהיג התנועה.

## הערות שוליים

קטגוריה:משטרים צבאיים
קטגוריה:בורקינה פאסו: פוליטיקה
Suddenly I See

"**Suddenly I See**" ("**פתאום אני רואה**") הוא שיר של הזמרת והמשוררת הסקוטית קיי.טי. טאנסטול מתוך אלבום הבכורה שלה, *Eye to the Telescope* (2004). השיר נוצר בהשראת הזמרת והמשוררת הניו יורקית פטי סמית', שעטיפת אלבומה *[[Horses (אלבום)|Horses]]* שימשה השראה גם לעטיפת האלבום *Eye to the Telescope* של טאנסטול. השיר יצא לאור ב-29 באוגוסט 2005 כסינגל השלישי מהאלבום בבריטניה. בארצות הברית, הוא יצא לאור כסינגל השני של האלבום ב-27 בפברואר 2006.

"Suddenly I See" הגיע למקום ה-12 במצעד הסינגלים הבריטי והפך לסינגל של טאנסטול שהגיע למקום הגבוה ביותר במצעד. הסינגל הגיע למקום ה-21 בארצות הברית ולמקום ה-6 במצעד הסינגלים של ARIA. השיר זיכה את טאנסטול בפרס אייבור נובלו בשנת 2006 בקטגוריית השיר הטוב ביותר מבחינה מוזיקלית ומילית.

## מילים
השיר עוסק בכוח נשי, בהשראת המוזיקאית והמשוררת האמריקאית פטי סמית'. כפי שמתואר בשיר, טאנסטול קיבלה השראה להתחלת הקריירה שלה במוזיקה באמצעות התבוננות בתמונה בשחור-לבן של אישה. טאנסטול מעריצה ומעריכה את האישה על הישגיה וכוחהּ המתבטאים לדעתה בתמונה, והם מביאים אותה להבנת המטרה שלה בחייה, ולהבנת "מי היא רוצה להיות". טאנסטול סיפרה בראיון שהשיר מדבר "על הצילום של רוברט מייפלת'ורפ של פטי סמית' על העטיפה של *[[Horses (אלבום)|Horses]]*". בהתייחס לשימוש מאוחר יותר בשיר בסרט השטן לובשת פראדה, טאנסטול אמרה: "לא הבנתי שהמילים יכולות להתאים בצורה מושלמת לסרט בנות, ולהתפרש כאילו אני שרה על הרצון שלי להיות דוגמנית".

## וידאו קליפ
ישנם שלושה קליפים שונים לשיר: אחד לבריטניה, אחד לארצות הברית ואחד מונפש.

הגרסה הבריטית היא סרטון הופעה פשוט שבו טאנסטול ולהקתה מנגנים מול גרסה אחרת שלהם עצמם.

הגרסה האמריקאית, בבימויו של פטריק דאות'רס, מציגה את טאנסטול במצבים שונים הקשורים לקרקס ברומניה. הסרטון צולם בבוקרשט, והופק על ידי "Black Dog Films". גרסה זו שודרה לזמן קצר בארצות הברית ולכאורה הוחלפה בגרסה המונפשת.

הגרסה המונפשת, בבימוים של צוות הבמאים לורה קלי וניקולס ברוקס, מציגה את טאנסטול מסתובבת בעולם פנטזי מונפש, כשהיא עוסקת בפעילויות כמו הליכה על גיטרות ענק, רכיבה ברכבות מיניאטוריות, וריחוף לחלל.

## רשימת הוצאות לאור

* **סינגל תקליטור בממלכה המאוחדת**
# "Suddenly I See" (גרסת סינגל) – 3:17
# "Girl and the Ghost" – 3:47
* **סינגל 7 אינץ**'
:A. "Suddenly I See" (גרסת סינגל) – 3:17
:B. "Moment of Madness" (לייב) – 4:38
* **סינגל תקליטור בממלכה המאוחדת**
# "Suddenly I See" (וידאו קליפ) – 3:17
# "Miniature Disasters" (לייב בפסטיבל גלסטונברי) – 5:54
# "Get Ur Freak On" (טרקלין לייב ברדיו BBC 1) – 3:18
* **סינגל תקליטור באירופה**
# "Suddenly I See" (גרסת סינגל) – 3:17
# "Girl and the Ghost" – 3:47
# "Moment of Madness" – 4:38
# "Get Ur Freak On" (טרקלין לייב ברדיו BBC 1) – 3:18

* **סינגל תקליטור באוסטרליה**
# "Suddenly I See" (גרסת רדיו)
# "Other Side of the World" (גרסת רדיו)
# "Black Horse and the Cherry Tree" (גרסת רדיו)
# "Get Ur Freak On" (טרקלין לייב ברדיו BBC 1)
* **תקליטור קדימון בארצות הברית**
# "Suddenly I See" (גרסת רדיו) – 3:11
* **הורדה דיגיטלית**
# "Suddenly I See" (גרסת סינגל) – 3:20
# "Suddenly I See" (לייב מטרקלין מרקורי) – 5:25

## הוצאות לאור

## קישורים חיצוניים

* סרטון, ב-Virgin Media

## הערות שוליים

קטגוריה:שירי 2004
קטגוריה:סינגלים מ-2005
קטגוריה:שירים באנגלית
קטגוריה:סינגלים בהוצאת וירג'ין רקורדס
יחסי ברזיל–ונצואלה

**יחסי ברזיל–ונצואלה** הם היחסים הדיפלומטיים בין ברזיל וונצואלה.

## היסטוריה
בשנת 2001, ונצואלה וברזיל פתחו קו מתח גבוה בין שתי המדינות לאספקת חשמל מוונצואלה לצפון ברזיל מורעבת האנרגיה. הקו מספק חשמל הידרואלקטרי זול לברזיל וגם מכניס לוונצואלה עשרות מיליוני דולרים מדי שנה.
[ממוזער|מפגש נשיאי דרום אמריקה בברזיל בשנת [2009. לולה דה סילבה מברזיל נמצא במרכז, והוגו צ'אווס מוונצואלה הכי ימני.]]
בשנת 2007, ברזיל וונצואלה התחייבו לקשרי סחר ואנרגיה הדוקים יותר, כולל בניית בית זיקוק חדש בברזיל. תוכנית בתי הזיקוק של 4.5 מיליארד דולר שהושלמה ב-2010 היא בבעלות של 40% על ידי חברת הנפט הממשלתית של ונצואלה PDVSA, בעוד שחברת הנפט הלאומית של ברזיל Petrobras מחזיקה בשאר.

ונצואלה רכשה 1,500 טונות של פולי קפה מברזיל ב-10 באוגוסט 2009, לאחר שהסתכסכה עם קולומביה בשל החלטתה לאפשר נוכחות מוגברת של ארצות הברית בבסיסיה הצבאיים.

ב-18 ביוני 2015, משלחת של סנאטורים ברזילאים בראשות הסנאטור. אאסיו נווס (המורכבת בעיקר על ידי מחוקקים מהאופוזיציה לנשיאה דילמה רוסף) טסה לקראקס כדי לבקר את האסיר הוונצואלי לאופולדו לופס ומשפחות של קורבנות ההפגנות נגד הנשיא ניקולאס מדורו. במרחק של כקילומטר מנמל התעופה הבין-לאומי סימון בוליבר, נמנע מהרכב שהוביל את הסנטורים להמשיך בנסיעה לאחר שנעצר והוקף על ידי מפגינים ממשלתיים. לבסוף, הסנאטורים הברזילאים החליטו לחזור לברזיל באותו יום. הבתים המחוקקים Câmara dos Deputados ו-Senado Federal של ברזיל הוציאו הצעות דחייה לאירועים כאלה. משרד החוץ של ברזיל פרסם הערה רשמית המביע את רוגזו על "מעשי העוינות הבלתי מקובלים" שאירעו באותו יום וביקש הסברים רשמיים מממשלת ונצואלה.

במהלך שלטונו של הנשיא ז'איר בולסונארו מאז 2019, ברזיל ניתקה את היחסים עם ממשלת ונצואלה הנוכחית של הנשיא ניקולאס מדורו. ברזיל הורידה את דירוג יחסיה הדיפלומטיים עם ממשלת ונצואלה השלטת. במשבר הנשיאותי בוונצואלה, ברזיל הכירה במנהיג האופוזיציה בוונצואלה חואן גואידו כנשיא הלגיטימי של ונצואלה. באפריל 2020, ברזיל סגרה את השגרירות שלה בוונצואלה.

בשנת 2023 ברזיל חידשה את יחסיה עם ונצואלה

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הטבח בנונג בואה למפו

**הטבח בנונג בואה למפו** הוא פיגוע ירי, דקירה ודריסה שהתרחש ב-6 באוקטובר 2022 במחוז נונג בואה למפו  שבתאילנד, ובו נהרגו לפחות 38 בני אדם, מתוכם 24 ילדים.

## הטבח
ב-6 באוקטובר 2022, בסביבות השעה 11:24 (שעון תאילנד), המפגע, פניה חמרב, יצא מאזור מגוריו כשהוא נוהג בטנדר לבן. הוא הגיע למעון הילדים בשעה 12:50, זמן קצר לאחר ארוחת הצהריים, והחל בטבח. כשהוא חמוש באקדח, רובה ובסכין, הוא ירה באב ובבנו מחוץ לבניין מעון הילדים. לאחר מכן תקף ארבעה או חמישה אנשי צוות, מתוכם שלושה נהרגו. אחת מההרוגות הייתה מורה בחודש השמיני להריונה. מספר אנשי צוות ברחו מהזירה.

לאחר מכן נכנס חמרב לחדר בו ישנו הילדים ותקף אותם בסכין. במהלך הטבח היו 30 ילדים במעון הילדים. גופותיהם של 19 ילדים ושלוש ילדות נמצאו במעון הילדים, וגופותיהם של ילד ושל מבוגר נמצאו בבניין ממשלתי סמוך.

בסיום הטבח במעון ברח חמרב מהזירה בטנדר. כאשר עבר באזור נונג קונג סי , ירה חמרב למוות בשבעה אנשים. בנוסף, דרס עוברי אורח באמצעות הטנדר, ופצע שניים. בכפר תה אוטאי נואה (Tha Uthai Nuea) הוא הכה למוות את תושב הכפר. כאשר הגיע לביתו שרף את הרכב. בביתו הוא רצח את אשתו, בנו והתאבד

## הקורבנות
36 בני אדם נהרגו בטבח, מתוכם לפחות 24 ילדים. טווח הגילאים של ההרוגים נע בין 3 ל-69. עשרה בני אדם נוספים נפצעו. חקירה משטרתית העלתה שרוב הקורבנות נהרגו כתוצאה מירי ופצעי דקירה.

## המפגע
היורה זוהה על-ידי המשטרה כ**פניה חמרב** (באנגלית: **Panya Khamrab**, בתאית: **ปัญญา คำราบ**) בן ה-34. חמרב היה תושב מחוז נונג בואה למפו, והיה שוטר לשעבר במשטרת נה ואנג . הוא היה מכור לסמים שנים רבות וגם טופל על מחלת נפש.

## ראו גם
* הירי בנאקון ראטצ'אסימה

## הערות שוליים

קטגוריה:פשע בתאילנד
קטגוריה:מעשי טבח
קטגוריה:פעולות טרור ב-2022
קטגוריה:רצח ילדים
קטגוריה:אירועי דקירה המוניים
הטבח בנונג בואה למפו
יחסי ונצואלה–טורקיה

**יחסי ונצואלה–טורקיה** הם היחסים הדיפלומטיים בין טורקיה לוונצואלה, אשר כוננו ב-1950.

## היסטוריה
בשל המרחק הגאוגרפי והעובדה ששתי המדינות התמקדו יותר בגאוגרפיה משלהן, היחסים נותרו מוגבלים עד 2016. לאחר מותו של הוגו צ'אווס במרץ 2013, סגן ראש הממשלה הטורקי, בשיר אטליי, השתתף בהלוויה ואמר כי מותו של נשיא ונצואלה המנוח רעד ברחבי אמריקה הלטינית. הביקור בוונצואלה של סגן ראש הממשלה אטליי סומן כחשוב ביותר ליחסיה העתידיים עם ונצואלה.

בעקבות השותפות הכלכלית הגוברת בין ונצואלה וטורקיה באוקטובר 2016, טורקיש איירליינס החלה להציע טיסות ישירות מדצמבר 2016 המקשרות בין קראקס לאיסטנבול (דרך הוואנה, קובה) במאמץ "לקשר ולהרחיב את המגעים" בין שתי המדינות.

היחסים החלו להתפתח עם ההתפתחויות האחרונות וביקורים הדדיים ברמה גבוהה. הביקור הרשמי הראשון בין שתי המדינות ברמה הנשיאותית היה באוקטובר 2017 כאשר נשיא ונצואלה ניקולאס מדורו ביקר בטורקיה. בדצמבר 2018, נשיא טורקיה רג'פ טאיפ ארדואן ביקר בוונצואלה ולא תמך בטענתו של חואן גואידו חודש לאחר מכן.

רויטרס דיווחה כי בשנת 2018, 23 טונות של זהב כרוי נלקחו מוונצואלה לאיסטנבול. בתשעת החודשים הראשונים של 2018, יצוא הזהב של ונצואלה לטורקיה עלה מאפס בשנה הקודמת ל-900 מיליון דולר.

בעקבות ניסיון ההתקוממות בוונצואלה ב-2019, ארדואן גינה את מעשיו של גואידו, וצייץ בטוויטר "מי שמנסה למנות מושל קולוניאלי פוסט-מודרני בוונצואלה, שם הנשיא ממונה בבחירות ובמקום שבו העם שולט, צריכים לדעת שרק בחירות דמוקרטיות יכול לקבוע כיצד מדינה מנוהלת".

טורקיה וונצואלה פיתחו יחסים טובים בשנים האחרונות. בנובמבר 2021, טורקיה שיבחה את ונצואלה על הבחירות האזוריות השנויות במחלוקת האחרונות שלה, אם כי מחלקת המדינה האמריקאית כינתה את הבחירות בוונצואלה "פגומות" על פי דו"ח מרכז וילסון על היחסים בין טורקיה לוונצואלה: הנשיא רג'פ טאיפ ארדואן התקרב למדורו "מבוסס על הסלידה ההדדית של שני המנהיגים מהמערב ותסכול מהסנקציות של ארצות הברית. למרות ההבדלים האידאולוגיים ביניהם, שני המנהיגים האוטוריטריים פיתחו קשרים אישיים חזקים".

## נציגויות דיפלומטיות
* טורקיה מחזיקה בוונצואלה שגרירות בקראקס וקונסוליית כבוד במרקאיבו.
* ונצואלה מחזיקה בטורקיה שגרירות באנקרה וקונסוליה באיסטנבול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
משרד ההגנה (ארמניה)

**משרד ההגנה** (בארמנית: **Հայաստանի պաշտպանության նախարարություն**) הוא משרד בממשלה הארמנית, האחראי על יישום מדיניות הביטחון של ארמניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של ארמניה, כמו גם על גיוסם בשעת הצורך. הוא מדווח ישירות לראש הממשלה ולנשיא המשמש כמפקד העליון של הכוחות המזוינים. ראש המטה הכללי מדווח ישירות לשר.

ב-5 בדצמבר 1991 הורתה ממשלת הרפובליקה הסובייטית הסוציאליסטית הארמנית על הקמת "ועדת ההגנה" בראשות ואזגן סרקיסיאן. ב-28 בינואר 1992 הפכה הוועדה ל"משרד ההגנה". סרקסיאן הפך לשר ההגנה הראשון של ארמניה.

סורן פפיקיאן ממפלגת החוזה האזרחי מכהן כשר ההגנה מאז 15 בנובמבר 2021.

קטגוריה:ארמניה: צבא וביטחון
קטגוריה:משרדי ביטחון
קטגוריה:ארמניה: פוליטיקה
יחסי ארגנטינה–ונצואלה

**יחסי ארגנטינה–ונצואלה** הם יחסי החוץ בין ארגנטינה לוונצואלה. יחסים דיפלומטיים בין המדינות קיימים כבר עשרות שנים.

## היסטוריה
[שמאל|ממוזער|הנשיאים [הוגו צ'אווס מוונצואלה ונסטור קירשנר מארגנטינה, 2005]]
1.4 מיליארד דולר נסחרו בין ארגנטינה לוונצואלה במהלך 2008.

נשיא ונצואלה הוגו צ'אווס פגש את נשיאת ארגנטינה כריסטינה פרננדס דה קירשנר בקראקס ב-11 באוגוסט 2009. קירשנר כינתה זאת "פגישה דו-צדדית [...] שמטרתה להעמיק את האינטגרציה החיונית שלנו".

שני הנשיאים חתמו על עסקאות שנועדו לייבא לוונצואלה עור, מכונות ועופות מארגנטינה, בעוד שהסכם ייבוא אורז תואר על ידי נשיא ארגנטינה כ"הגדול ביותר אי פעם בתולדות ארגנטינה". העסקאות נאמרו בשווי של 1.1 מיליארד דולר. הפגישה התרחשה במקביל לביקורים בוונצואלה של עשרות אנשי עסקים ארגנטינאים.

במרץ 2024 הודיעה ארגנטינה על פעולות דיפלומטיות נגד ונצואלה לאחר שהנשיא ניקולס מדורו אסר על מטוסים בעלי רישיון ארגנטינאי לגשת למרחב האווירי של ונצואלה על רקע הידרדרות היחסים בין שתי המדינות..

## הגירה
במהלך שנות ה-70 וה-80, מספר לא מבוטל של ארגנטינאים היגרו לוונצואלה, ונמלטו מהדיקטטורה הצבאית ומהבעיות הכלכליות של המדינה. רבים מהם חזרו מאוחר יותר לארגנטינה עם תחילת המשבר הכלכלי בוונצואלה.

כתוצאה מהמשבר בוונצואלה, מיליוני ונצואלים נמלטו מארצם, ורבים מהם התיישבו בארגנטינה. נכון לשנת 2021, חיים בארגנטינה 179,203 ונצואלים, שרובם היגרו במהלך המחצית השנייה של שנות ה-2010. נכון לשנת 2018, תושבי ונצואלה היו קהילת המהגרים הרביעית בגודלה בארגנטינה, אחרי פרגוואיים, בוליביאנים וצ'יליאנים. על פי נתוני IOM, ארגנטינה העניקה 170,223 אישורי שהייה לאזרחי ונצואלה בלבד מ-2018 עד 2020, כמעט פי שניים מאשר לאזרחי פרגוואי. זה הופך את תושבי ונצואלה לקהילת המהגרים הצומחת הכי מהר במדינה.

## נציגויות דיפלומטיות
* ארגנטינה מחזיקה בוונצואלה שגרירות בקראקס.
* ונצואלה מחזיקה בארגנטינה שגרירות בבואנוס איירס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ונצואלה–מלזיה

**יחסי ונצואלה–מלזיה** הם יחסי החוץ בין ונצואלה ומלזיה. למלזיה שגרירות בקראקס, בירת ונצואלה, מאז 1990, ולוונצואלה שגרירות בקואלה לומפור, בירת מלזיה. יחסים דיפלומטיים כוננו ב-18 בדצמבר 1986. שתי המדינות חברות מלאות ב-G77.

## היסטוריה
הנשיא הוגו צ'אווס ביקר לראשונה במלזיה ב-1999, וביקר שוב באוגוסט 2006 כדי לדון בהשקעות בתעשיית שמן הדקלים של מלזיה ולגוון את תעשיית האנרגיה של ונצואלה. מלזיה הבטיחה לתמוך בהצעה של ונצואלה למושב במועצת הביטחון של האו"ם. במהלך הטיול נחתם הסכם הימנעות מכפל מס.

## יחסים כלכליים
צ'אווס הציע בדצמבר 2006 כי ונצואלה תקים בית זיקוק במלזיה, וגולדן הופ, חברת שמן דקלים בבעלות ממשלתית של מלזיה, הסכימה עם חברת הנפט הממשלתית של ונצואלה לגדל 40,000 דונם של שמן דקלים בוונצואלה, בעוד שהחברה המלזית Petronas תתחיל בחיפושי נפט בוונצואלה. מלזיה גם הסכימה לעזור לוונצואלה בתכנון עיר.

מועצת עסקים מלזיה–ונצואלה הוקמה ביולי 2008, בין השאר כדי שוונצואלה תוכל ללמוד מהניסיון המלזי בהפחתת העוני. הסחר הדו-צדדי היה רק 6.6 מיליון דולר ב-1990, כאשר המדינות חתמו על הסכם סחר דו-צדדי, 30.6 מיליון דולר ב-1998, כאשר ונצואלה הקימה הגנות משפטיות על השקעות זרות, 19.8 מיליון דולר ב-2004, מיליון דולר ב-2005, ו-61.68 מיליון דולר ב-2007, כאשר רק 250,000 דולר הם יצוא מוונצואלה. שגריר ונצואלה במלזיה הציע בפברואר 2009 לשתי המדינות להקים מוסד פיננסי חדש למדינות מתפתחות.

מלזיה ערכה "שבוע ונצואלה" ביולי 2006, 2007, ו-2008.

## הערות שוליים

קטגוריה:ערכים ללא קטגוריות פיזיות - יחסי חוץ
אקווהשילד מדיקל

**אקווהשילד מדיקל בע"מ**, המוכרת במותג **Equashield**, היא חברת מכשור רפואי ישראלית שהוקמה בשנת 2009.

החברה מעסיקה נכון לאוקטובר 2022, כ-460 עובדים, מתוכם כ-380 בישראל, בפארק התעשייה תפן שבגליל המערבי  והיתר בארצות הברית ובאירופה.

לחברה שני מסלולי פעילות:
* ייצור מזרקים חד-פעמיים אטומים (CSTD ) להולכת תרופות מסוכנות, כך שנוזל התרופה לא יסכן את המטפלים בתרופה (רוקחים ואחיות).
* ייצור מערכות רובוטיות המשמשות להכנה של תרופות להזרקה בבתי מרקחת ובבתי חולים.

לחברה פטנטים רשומים אחדים.

## היסטוריה
חברת אקווהשילד מדיקל הוקמה באפריל 2009 על-ידי אריק שם טוב, המשמש מנכ"ל החברה, ומרינו קריחלי. יו"ר החברה הוא מירון מן. המשרד הראשי של החברה שוכן ב שבמדינת ניו יורק והמפעל שלה שוכן במגדל תפן. 

באוקטובר 2022 רכשה קרן ההשקעות הפינית  מבעלי החברה 25% ממניותיהם תמורת 300 מיליון דולר. בכך הפכה החברה לחד-קרן.

## קישורים חיצוניים
* 

* 
* 

## הערות שוליים

קטגוריה:יצרני מכשור רפואי ישראלים
קטגוריה:ישראל: חברות שהוקמו ב-2009
קטגוריה:מגדל תפן: חברות
קטגוריה:חברות חד-קרן ישראליות
יחסי ונצואלה–פקיסטן

**יחסי ונצואלה–פקיסטן** הם יחסי החוץ בין ונצואלה ופקיסטן.

## סקירה כללית
בשנת 2008 פקיסטן וונצואלה הסכימו לקיים משא ומתן על אמנה למניעת כפל מס החל על סחר, מסחר ושירותים בין שתי המדינות. הקבינט הפקיסטני אישר את תחילת המשא ומתן להסכם על הימנעות מכפל מס עם ונצואלה בשנת 2008.

## יחסים כלכליים
בשנת 2020, פקיסטן ייצאה בשווי 814 אלף דולר לוונצואלה. המוצרים העיקריים שפקיסטן ייצאה לוונצואלה הם בדי כותנה סינתטית קלה (146 אלף דולר), צמיגי גומי (130 אלף דולר) וכותנה מעורבת קלה (124 אלף דולר). במהלך 25 השנים האחרונות ירד היצוא של פקיסטן לוונצואלה בשיעור שנתי של 4.78%, מ-2.77 מיליון דולר ב-1995 ל-814 אלף דולר ב-2020. בשנת 2020, פקיסטן לא ייצאה שום שירות לוונצואלה.

באותה שנה, ונצואלה ייצאה בשווי 793 אלף דולר לפקיסטן. המוצרים העיקריים שוונצואלה ייצאה לפקיסטן היו גרוטאות ברזל (479 אלף דולר), קטניות מיובשות ( 313 אלף דולר) וחולצות גברים לא סרוגות (1.71 אלף דולר). במהלך 25 השנים האחרונות גדל הייצוא של ונצואלה לפקיסטן בשיעור שנתי של 8.87%, מ-94.8 אלף דולר ב-1995 ל-793 אלף דולר ב-2020. בשנת 2020, ונצואלה לא ייצאה שירותים כלשהם לפקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
טירת שלושת הדרקונים

**טירת שלושת הדרקונים** (בקטלאנית: **Castell dels Tres Dragons**, בספרדית: **Castillo de los Tres Dragones**), הוא השם הפופולרי שניתן לבניין בסגנון מודרניזם קטלאני שנבנה בין השנים 1887–1888 כבית קפה-מסעדה עבור התערוכה העולמית של ברצלונה ב-1888 ותוכנן בידי ליואיס דומנק אי מונטנר. שם זה אומץ כנראה מהמחזה משנת 1865 מאת Serafí Pitarra.

## היסטוריה
בתקופה זו הייתה אחד המבנים המרכזיים של התערוכה, בהשוואה לארמון האמנויות שפורק לאחר התערוכה. הטירה מוקמה בקצה הרחוב הראשי שעובר משער הניצחון לפארק המצודה. העבודות החלו בספטמבר 1887, אך בשל עיכובים רבים, היא לא היה מוכנה ביום הפתיחה הרשמי של התערוכה, ב-8 באפריל, ופתיחתה נדחתה עד ל-17 באוגוסט. 9 ימים לאחר פתיחת התערוכה. מסיבה זו התפטר דומנק אי מונטנר מתפקיד האדריכל האחראי.

בתום התערוכה, דומנש ייסד בטירה סדנה לאמנות תעשייתית הקשורה לאדריכלות, בשיתוף פעולה אפשרי עם אנטוני מריה גאליסה אי סוקה. מאוחר יותר הוא הקדיש אותה לשמש כמוזיאון להיסטוריה, ארכאולוגיה, ביולוגיה ומדעי הטבע. במהלך מלחמת האזרחים בספרד היא נסגרה, לאחר שספגה נזקים מסוימים בעקבות הפצצה שבוצעה בידי חיל האוויר של פרנקו. בין השנים 1942 ל-1945 שימשה כחדר אוכל לסיוע סוציאלי, ולאחר מכן חזרה לתפקד כמוזיאון הזואולוגיה של ברצלונה, בהתאמות מסוימות, בין השנים 1920 ל-2010, כאשר האוסף פורק והועבר למוזיאון החדש למדעי הטבע (בקטלאנית: Museu de Ciències Naturals de Barcelona) בבניין הפורום . בבניין בוצעו עבודות שיקום יסודיות בשנות ה-80 של המאה ה-20 על ידי האדריכלים כריסטיאן צ'יריצ'י, פפ בונט וקרלס באסו.

## מבנה
ממוזער|ימין|טירת שלושת הדרקונים בחורף.
המבנה עשוי מלבנים וחיפויי פח, והוא בנוי בצורת טירה עטורת קרבות. צורתה כמעט ריבועית, עם ארבעה מגדלים בפינות ושבילים היקפיים העוברים בין קירות כפולים. יש לה מבנה חדשני ברור של לבנים וברזל, הדומה לזו שהופיעה בהצעה של הנדריק פטרוס ברלחה  בפרויקט שלו עבור בניין הבורסה של אמסטרדם.

העיטור, ברובו קרמי, כולל ציורים מאת ג'ואן לימונה ואלכסנדרה דה ריקר  (1888), ופיוס פונט אי קוואר  וחואן בפטיסטה אגוילר אמת (Joan Baptista Aguilar-Amat; 1927), פסלים שעוצבו על ידי אנטוני וילנובה ובוצעו על ידי אלפונס ג'ויול (1888) האחים גונזלס (1927), וקרמיקה ממפעל Pujol i Bausis הסמוך. ניתן לראות אלמנטים דקורטיביים על הקרבות, על לוחות כחול-לבן בצורת מגן מתארים סדרה של צמחים ובעלי חיים, כולל מספר משקאות ומשקאות חריפים. חלונות הוויטראז', שאבדו חלקית, היו פרי עבודתו של אנטוני ריגלט אי בלנש.

## קישורים חיצוניים

## הערות שוליים

קטגוריה:ברצלונה: מבנים
מוזיאון מדעי הטבע של ברצלונה

**מוזיאון מדעי הטבע של ברצלונה** (בקטלאנית: **Museu de Ciències Naturals de Barcelona**; בספרדית: **Museo de Ciencias Naturales de Barcelona**) הוא מוזיאון להיסטוריה של הטבע הממוקם בברצלונה, ספרד.

## היסטוריה
המוזיאון נוסד בשנת 1882 בעקבות העזבון, החסות והצוואה של מתווך עסקי מקומי, פרנססק מרטורל אי פניה (1822–1878), אשר השאיר לצורך זה לעיר ברצלונה את אוספי הארכאולוגיה וידיעת הטבע האישיים שלו. עם הקמתו בשנת 1882 נקרא "מוזיאון מרטורל לארכאולוגיה ומדעי הטבע" (בספרדית: Museo Martorell de Arqueologia y Ciencias Naturales) והיה הבניין הראשון בהיסטוריה של ברצלונה שתוכנן כמוזיאון. זמן לא רב לאחר מכן, האוספים הארכאולוגיים, הבוטניים והזואולוגיים הועברו למקום אחר והשם שונה ל"מוזיאון מרטורל לגאולוגיה" (Museo Martorell de Geologia). בניין נוסף שנמצא גם הוא בפארק המצודה, טירת שלושת הדרקונים הסמוכה, שנבנתה ב-1888 עבור התערוכה העולמית של ברצלונה, הוקצה למוזיאון למדעי הטבע של ברצלונה ב-1917 והחל להציג את האוספים הזואולוגיים החל מ-1920. שני המבנים, המוזיאון הגאולוגי במוזיאון מרטורל והמוזיאון הזואולוגי בטירת שלושת הדרקונים, סגרו את שעריהם לציבור בשנת 2010, למרות שהם עדיין משתייכים לאותו מוסד, המוזיאון למדעי הטבע. בינתיים, שני הגנים הבוטניים העיקריים של העיר, הגן הבוטני ההיסטורי של ברצלונה (נוסד ב-1930) והגן הבוטני של ברצלונה (נוסד ב-1999), הצטרפו למוזיאון ב-2008. בשנת 2010 הוקצה גם בניין הפורום למוזיאון. הוא נועד להציג לציבור תערוכת קבע מרכזית של המוסד, שנפתחה לקהל במרץ 2011. בתחילה נקרא "המוזיאון הכחול" (בקטלאנית: el Museu Blau), ובדצמבר 2017, בניין הפורום שינה את שמו לפונקציה שהוקצתה לו והחליך לשם הרשמי של המוסד - מוזיאון מדעי הטבע של ברצלונה.

## המוזיאון כיום
מאז שנת 2011 הגיע מיזוג הגופים הללו לחמישה אתרים שונים, כולם מוכרים כמושבים רשמיים של המוזיאון:
* מוזיאון מרטורל, מקום מושבו המקורי של המוזיאון למדעי הטבע, שנבנה בשנת 1882. בניין זה סגור לציבור מאז 2010.
* מעבדת הטבע (Laboratori de Natura), בטירת שלושת הדרקונים, שאירחה את מוזיאון הזואולוגיה משנת 1920 עד 2010. גם בניין זה סגור לציבור מאז 2010.
* הגן הבוטני ההיסטורי של ברצלונה (שוכן במונז'ואיק, נוסד ב-1930, הצטרף למוזיאון למדעי הטבע ב-2008).
* הגן הבוטני של ברצלונה (נמצא גם הוא במונז'ואיק, נוסד ב-1999, הצטרף למוזיאון למדעי הטבע ב-2008).
* "מוזיאון מדעי הטבע של ברצלונה", בבניין הפורום, שהוקם בשנת 2004. כאשר נחנך בשנת 2011, מוזיאון זה נקרא "המוזיאון הכחול" אך שמו שונה בדצמבר 2017.

## קישורים חיצוניים

* 


* Architecture and concept (German)


## הערות שוליים

מדעי הטבע
ברצלונה
מקס פרוידנטל

**מקס פרוידנטל** (בגרמנית: **Max Freudenthal**; 12 ביוני 1868, באד נוישטאדט אן דר זאלה  – 11 ביולי 1937, מינכן) היה רב רפורמי יהודי גרמני, היסטוריון של היהדות בבוואריה.

עבודתו ההיסטורית התמקדה בהיסטוריוגרפיה אזורית עם דגש על תולדות יהודי המקום, כך כתב את עבודותיו על משתתפיו היהודיים של יריד הסחר של לייפציג, על הקהילות היהודיות בנירנברג ובדסאו ועל משפחת גומפרץ (יחד עם דוד קאופמן).

## לקריאה נוספת

* Eugen Pessen: **Freudenthal, Max**. In: Jüdisches Lexikon, Band II., Berlin 1927.
* Bernhard Vogt: **Freudenthal, Max**. In: Julius Hans Schoeps  (Hrsg.): Neues Lexikon des Judentums. Bertelsmann Lexikon Verlag, Gütersloh/München 1992, -X (identisch in Neuauflage Gütersloh 2000).
* Jeannette Strauss Almstad / Matthias Wolfes : **Max Freudenthal**. In: Biographisch-Bibliographisches Kirchenlexikon (BBKL). Band 19, Bautz, Nordhausen 2001, , Sp. 448–452.


## קישורים חיצוניים

* על משפחת פרוידנטל, בדף על בית הכנסת של באד נויהאוס, עיירת הולדתו
* 

קטגוריה:רבנים רפורמים גרמנים
קטגוריה:היסטוריונים יהודים גרמנים
קטגוריה:היסטוריונים של גרמניה
קטגוריה:גרמנים שנולדו ב-1868
קטגוריה:גרמנים שנפטרו ב-1937
נוזלי גוף

ממוזער|תאי נוזלים תוך-תאיים וחוץ-תאיים. תא הנוזלים החוץ-תאי מחולק לנוזל הבין-תאי ולתאי הנוזלים התוך-וסקולריים.
**נוזלי גוף** או **נוזלים** **ביולוגיים** הם נוזלים הקיימים בתוך גוף האדם. בגברים מבוגרים בריאים רזים, אחוז המים בגוף נע בין 60 ל-67 ממשקל הגוף הכולל. האחוז מעט נמוך יותר אצל נשים (52–55%). אחוז הנוזל המדויק ביחס למשקל הגוף, עומד ביחס הפוך לאחוז השומן בגוף. לגבר רזה במשקל 70 ק"ג, למשל, יש כ-42 (42–47) ליטר מים בגופו.

גוף המים הכולל מחולק לתאי נוזלים, בין תא הנוזל התוך תאי  ותא הנוזל החוץ-תאי היחס הוא שניים על אחד.

## תאים לפי מיקום
* נוזל תוך תאי (ICF) , המורכב מציטוזול ונוזלים בגרעין התא
* נוזל חוץ תאי
** נוזל תוך פלזמה (דם)
** נוזל חוץ תאי
** נוזל לימפה 

## בריאות
נוזל גוף הוא המונח המשמש לרוב בהקשרים רפואיים ובריאותיים. שיטות רפואה, בריאות ציבוריות והיגיינה אישית מודרניות מתייחסות לנוזלי הגוף כלא נקיים. הסיבה לכך היא שהם יכולים להיות וקטורים למחלות זיהומיות, כגון מחלות המועברות במגע מיני או מחלות הנישאות בדם . אמצעי זהירות אוניברסליים  ומין בטוח מנסים להימנע מחילופי נוזלי גוף. ניתן לנתח נוזלי גוף במעבדה רפואית על מנת למצוא חיידקים, דלקות, סרטן ועוד.

### דגימות קליניות
דגימות קליניות מוגדרות בדרך כלל כחומרים לא זיהומיים של בני אדם או בעלי חיים, כולל דם, רוק, הפרשות, רקמות גוף ונוזלי רקמות, וגם תרופות שהן מוצרי דם . בהקשרים רפואיים, מדובר בדגימה שנלקחת לאבחנה, ולזיהוי מחלה או מצב.

### דגימה
דגימה של נוזלי גוף כוללות:
* דגימת דם בבדיקת דם, כולל:
** דגימת דם עורקית, כמו ניקור עורק רדיאלי 
** נטילת דם ורידי
* ניקור מותני לדגימת נוזל מוחי
* Paracentesis  לדגימת נוזל הצפק 
* Thoracocentesis  לדגימת נוזל פלאורלי 
* בדיקת מי שפיר לדגימת מי שפיר

## ראו גם
* מספר ההתרבות הבסיסי
* ברבק
* ארבע הליחות
* היגיינה
* דרכי היטהרות מטומאה

## קישורים חיצוניים

* 
* 

## הערות שוליים

*
קטגוריה:אבחנה רפואית
משפחת גומפרץ

ממוזער|הנרייטה גומפרץ
**משפחת גומפרץ** (בגרמנית: **Gomperz** וגם: **Gumperts**, ו-**Gumprechts**) היא משפחה יהודית ותיקה, חשובה ומפורסמת בגרמניה.

ראשיתה המתועדת של המשפחה ב (השם הפרטי גומפרכט, נפוץ כבר ב) באזור הריין התחתון , בערים אמריך , קלווה ווזל. במאות הבאות שגשגה המשפחה ובניה התגוררו ברחבי גרמניה: בברלין, ברסלאו, המבורג ופירת וערים נוספות. ענף של המשפחה השתקע באמסטרדם שבהולנד וענף נוסף בלונדון, שממנו מקורם של בני המשפחה שהתיישבו בארצות הברית.

## לקריאה נוספת

* David Kaufmann, Max Freudenthal: *Die Familie Gomperz, Zur Geschichte jüdischer Familien III.* J. Kauffmann, Frankfurt a.M. 1907.


## קישורים חיצוניים

* **[https://www.deutsche-biographie.de/gnd132593742.html Gomperz (Gumperts, Gumprechts)]** באתר הביוגרפיה הגרמנית החדשה

קטגוריה:משפחות יהודיות בגרמניה
גן החיות של ברצלונה

**גן החיות של ברצלונה** (בקטלאנית: **Parc Zoològic de Barcelona**; בספרדית: **Parque Zoológico de Barcelona**) הוא גן חיות בפארק המצודה בברצלונה, קטלוניה, ספרד. גן החיות היה ידוע בעולם כביתו של "פתית שלג" (Snowflake), הגורילה הלבקנית היחידה הידועה, שמתה ב-2003.

## בעלי חיים ותערוכות
האטרקציות של גן החיות כוללות בית פרימטים, טרריום, "ארץ הדרקונים" הכוללת דרקוני קומודו ו"אקוורמה" למופעי דולפינים.

בפארק יש 4 דולפינים: אנאק (נקבה), בלאו (זכר), טומאי (זכר) ו-נויק (זכר).

## חילוץ
ב-8 בדצמבר 2014 קפץ גבר בן 45 לתוך מתחם האריות. הוא ננשך ונשרט, אך חולץ ובסופו של דבר החלים מפציעותיו.

## מגפת הקורונה
ב-8 בדצמבר 2020, ארבעה אריות בגן החיות נמצאו חיוביים לקורונה  .

## קישורים חיצוניים

* 

## הערות שוליים

קטגוריה:ברצלונה: מבנים
ברצלונה
גומפרץ

**גומפרץ** (בגרמנית: **Gomperz** וגם: **Gumperts**, ו-**Gumprechts**) הוא שם משפחה יהודי-גרמני ותיק, הנובע מהשם הפרטי **גומפרכט**.

קטגוריה:שמות משפחה
יחסי ונצואלה–תאילנד

ממוזער|שמאל|טקסט=מפה המציגה את מיקומיהן של תאילנד וונצואלה|תאילנד מסומנת בירוק, ונצואלה מסומנת בכתום
**יחסי ונצואלה–תאילנד** הם יחסי החוץ בין ונצואלה ותאילנד.

## סקירה כללית
שתי המדינות כוננו יחסים דיפלומטיים ב-27 באוגוסט 1982. בשנת 2017 הגיעו לתאילנד 2,956 תיירים מהרפובליקה הבוליברית של ונצואלה (עלייה של 6% לעומת 2016).

## יחסים כלכליים
בשנת 2018 הסתכם הסחר בין המדינות ב-50.88 מיליון דולר. תאילנד ייצאה בשווי 46.88 מיליון דולר בעיקר, מקררים, מקפיאים, גומי, מכוניות, מכונות ורכיבים מכניים ומוצרי גומי, וייבאה בשווי 4 מיליון דולר בעיקר, עפרות, מתכות, גרוטאות מתכת, בעלי חיים ומוצרים מהחי, משקאות, מים מינרליים, משקאות קלים ומשקאות חריפים, כימיקלים ומכשירים שונים.

## נציגויות דיפלומטיות
* ונצואלה מיוצגת בתאילנד אמצעות שגרירותה בקואלה לומפור, מלזיה.
* תאילנד מיוצגת בוונצואלה באמצעות שגרירותה בלימה, פרו, ובנוסף מחזיקה קונסוליית כבוד בקראקס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לוליטה (שיר של גידי גוב)

**לוליטה** הוא שיר שכתב מאיר אריאל, הלחין יהודה פוליקר וביצע הזמר הישראלי גידי גוב. הוא נכלל באלבום הסולו הרביעי של גוב, "דרך ארץ", שיצא לאור ב־1987.

## רקע
השם "לוליטה" לקוח מהיצירה הקלאסית בעלת אותו השם של הסופר הרוסי ולדימיר נבוקוב, יצירה שעסקה בקשר האובססיבי בין מבוגר לנערה בת 12, שדמותה הפכה למושג וארכיטיפ לנערה פתיינית. מילותיו של אריאל משקפות במדויק את התמה של הספר, כפי שנשקפת מעיניו של הומברט.

## הצלחה
"לוליטה" הוצג ב"פינה לשיפוטכם" כמועמד למצעד הפזמונים השבועי של רשת ג' ב־1 בספטמבר 1987. הוא זכה להצלחה וצעד עד 5 בינואר 1988, אז יצא מהמצעד. בשיאו הגיע למקום הראשון, לשבוע אחד, ב־22 בספטמבר 1987. במצעד השנתי של התחנה (תשמ"ח) הוא דורג במקום ה־31.

## מיקומי שיא
### מצעדים שבועיים

### מצעדים שנתיים

## קישורים חיצוניים

## הערות שוליים

קטגוריה:שירי גידי גוב
קטגוריה:שירים בעברית
קטגוריה:שירים שנכתבו על ידי מאיר אריאל
קטגוריה:שירים שהולחנו על ידי יהודה פוליקר
קטגוריה:סינגלים שהגיעו למקום הראשון בישראל
יחסי ונצואלה–קטר

**יחסי ונצואלה–קטר** הם יחסי החוץ בין ונצואלה וקטר. שתי המדינות חברות בארגון אופ"ק.

## סקירה כללית
בינואר 2015, במהלך המשבר הכלכלי בוונצואלה והצניחה במחירי הנפט הבינלאומיים, סייר הנשיא ניקולאס מדורו בשבע מדינות בחיפוש אחר משאבים ותמיכה למימון הוצאות הממשלה; בין המדינות בהן ביקר הייתה קטר. מדורו הצהיר כי כרת בריתות עם בנקים קטרים למימון של "כמה מיליארדי דולרים", אם כי מבלי לספק פרטים על ההסכמים.

ב-2016 ערך מדורו סיור נוסף במטרה לקדם את עליית מחירי הנפט, שהסתיים בקטר. במהלך ביקורו, הוא היה אמור להיפגש עם אמיר המדינה, שייח' תמים בן חמד אאל ת'אני, כדי לבחון את היחסים הבילטרליים בין שתי המדינות ולקבוע סדר יום לייצוב מחירי הנפט.

## נציגויות דיפלומטיות
* קטר מחזיקה בוונצואלה שגרירות בקראקס.
* ונצואלה מחזיקה בקטר שגרירות בדוחה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מועצת המאה

ממוזער|שמאל|אולם המאה.
[ממוזער|שמאל|מספר דגלים רשמיים של מדינות ועיירות בשטח [כתר אראגון|הכתר של אראגון מבוססים על דגל "ארבעת הפסים".]]
**מועצת המאה** (בקטלאנית: **Consell de Cent**, נהגה [kunˈsɛʎdə ˈsen], קונסל דה סנט) היה מוסד ממשלתי של ברצלונה. הוא הוקם במאה ה-13 והתקיים עד המאה ה-18.

שמו נובע ממספר חבריו: מאה (בקטלאנית: cent; סנט).

בשנת 1249 יצר חיימה הראשון, מלך אראגון, את המבנה הבסיסי של הממשל המוניציפלי של ברצלונה: מועצה של 4 חברים, בסיוע 8 יועצים ואספת מנהיגים (probi homines; פרובי הומינס), כולם חברים במעמד הגבוה של סוחרים עשירים (mà major).

לאחר מספר התאמות ושינויים, עד שנת 1265, קיבל הארגון העירוני מבנה מבוסס יותר: הרשות העירונית נשענה על 3 יועצים שנבחרו על ידי מועצה של מאה אנשים.

בשנת 1335 התיר פדרו הרביעי, מלך אראגון, למועצת המאה להשתמש בסמל המלכותי של ארבעת הפסים (האדומים) .

החשיבות של מועצת המאה בהיסטוריה ובממשלת נסיכות קטלוניה נתמכת במקרים רבים. לדוגמה, בשנת 1464 היא הכריזה על פטר החמישי של אראגון  (הידוע כפטר השוטר מפורטוגל) כרוזן ברצלונה . דוגמה נוספת היא הדחייה של מועצת המאה ב-10 בינואר 1401 לקרן מרטין ההומני , לבית הספר לרפואה כללית בברצלונה עם אותן זכויות יתר כמו אוניברסיטת מונטפלייה , כי הם חשו שהדבר פוגע בסמכות השיפוט המוניציפלית שלהם. זה הוביל בסופו של דבר להקמת אוניברסיטת ברצלונה בשנת 1450.

בעשורים האחרונים של המאה ה-17 היא הייתה מיוצגת בוועידת שלושת הנבחרים (בקטלאנית: Conferència dels Tres Comuns). מועצת המאה בוטלה על ידי פליפה החמישי עם צו Nueva Planta ועם כיבוש ברצלונה לאחר המצור על ברצלונה בשנת 1714. מאז אותו רגע, הממשלה החדשה של העיר נשלטה ישירות על ידי המלוכה.

רחוב ראשי בעיר ברצלונה, "רחוב מועצת המאה" בשפה הקטלאנית (Carrer del Consell de Cent), נקרא על שם מוסד זה. לפני 1978 הוא היה ידוע בשם "רחוב מועצת המאה" בשפה הספרדית (Calle del Consejo de Ciento)).

## קישורים חיצוניים

קטגוריה:כתר אראגון